Angliyaning «Manchester Yunayted» klubi Yevropa chempionlar ligasiga chiqa olmagan taqdirda jamoaning oylik fondini qisqartiradi. Bu haqda The Times nashri xabar tarqatdi. Manbaning yozishicha, shunday vaziyat yuzaga kelgan taqdirda futbolchilar va murabbiylar yil davomida jami 14 million funt atrofida mablag‘ yo‘qotishadi. Har bir futbolchining o‘rtacha yillik maoshi 500 ming funtgacha qisqaradi. Ma’lumot uchun, hozirda «MYu» Angliya chempionatida 5-o‘rinda bormoqda.